  Виталий Пронин Егитъёс люкаськозы «Дарт» газет: проектъёс но выль сюрес» котырес ӝӧк сьӧры. Ужрад ортчоз 24-тӥ толшоре 18.00 часын, «Лифт» юртын.Кыӵе юанъёс котырын вераськон мыноз?- Dart газетлэн нырысетӥ вамышъёсыз. Вераськозы "Удмурт дунне" газетлэн валтӥсь редакторез Зинаида Рябинина, азьветлӥсьёс Алексей Шкляев, Дарали Лели, Лара Дмитриева.- Dart газетлэн адӟем карымон проектъёсыз но ужрадъёсыз.- Авторъёсын но лыдӟисьёсын ужан амалъёс.- Егитъёслы газетлэн азьлань сюресэз. Выль малпанъёс, выль сюрес.Пумиськонэз нуоз Мария Векшина.6 ар ӵоже «Дарт» газетлэн шыкысаз уно тунсыко номеръёс, литературной ужрадъёс, социальной проектъёс, концертъёс люкаськизы. Ваньмыз сямен соос егитъёслы асьсэзыс шедьтыны, быгатонлыкъёссэс возьматыны луонлык сёто. Котырес ӝӧк сьӧрын берло 6 арлы йылпумъянъёс лэсьтэмын но газетлэн вуоно сюресэз сярысь вераськон ӝутэмын луоз. Кыӵе проектъёсын азьланяз ужано? Кызьы егитъёсты бордаз кысконо?«Удмурт дунне» газетлэн  егитъёслы «Dart» ватсэтэз улонэз адӟиз 2011-тӥ арын 26-тӥ толшоре. Кызьы соку гожтӥз «Удмурт дунне» газелэн валтӥсь редакторез Зинаида Рябинина, егитъёс пумиськонъёсын куризы асьсэлы газет. Озьы выль ватсэт бордын ужаны сермет сётэмын вал егитъёслы, со борды мылысь-кыдысь басьтӥськизы Алексей Шкляев, Елена Никитина (Слащёва), Лариса Дмитриева но Дарали Лели - удмурт культураын тодмо азьветлӥсьёс. Ваньзы сямен соос пыриськозы ужрадэ.Витиськом вань мылкыд карисьёсты! Ужрад дыръя луоз гожтӥськыны газетлы.УД Теги: кытынкумар  